**Notă informativă**

la proiectul hotărârii de Guvern pentru aprobarea Regulamentului de selectare și numire a membrilor comitetului de audit pentru entități de interes public cu capital de stat și a comisiei de cenzori a întreprinderilor de stat și societăților cu capital majoritar de stat și condițiile de remunerare a acestora

|  |  |
| --- | --- |
| **1.** | **Denumirea autorului şi, după caz, a participanţilor la elaborarea proiectului** |
|  | Proiectul a fost elaborat de Ministerul Economiei  |
| **2.** | **Condițiile ce au impus elaborarea proiectului de act normativ şi finalităţile urmărite**  |
|  |  Proiectul hotărârii de Guvern pentru aprobarea Regulamentului de selectare și numire a membrilor comitetului de audit pentru entități de interes public cu capital de stat și a comisiei de cenzori a întreprinderilor de stat și societăților cu capital majoritar de stat și condițiile de remunerare a acestora a fost elaborat în temeiul art. 7 alin. (3) lit. d) din Legea nr.121/2007 privind administrarea și deetatizarea proprietății publice, art. 7 alin. (2) lit. c) și art. 10 din Legea nr.246/2017 cu privire la întreprinderea de stat și întreprinderea municipală și , art. 44 alin. (1) din Legea nr. 271/2017 privind auditul situațiilor financiare. Art. 7 alin. (2) lit. c) din Legea nr.246/2017 cu privire la întreprinderea de stat și întreprinderea municipală, stabilește că, […] Regulamentul privind modul de selectare şi numire a administratorului, a membrilor consiliului de administrație şi a comisiei de cenzori al întreprinderilor de stat şi condițiile de remunerare a acestora se aprobă de Guvern. Totodată, potrivit prevederilor art. 44 alin. (1) din Legea nr.271/2017 privind auditul situațiilor financiare, entitatea de interes public este obligată să constituie un comitet de audit.  De asemenea, conform art.70 alin. (2) din Legea 1134/1997 privind societățile pe acțiuni, […] în cazul în care statul/unitatea administrativ-teritorială deține mai mult de 50% din capitalul social, cel puțin unul dintre cenzori va fi reprezentantul Ministerului Finanțelor, al Ministerului Economiei. Deși actele normative vizate stabilesc obligativitatea înaintării/promovării candidaturilor din partea Fondatorului întreprinderii de stat/Acționarului/Asociatului societății comerciale cu capital majoritar de stat în comitetul de audit/ comisia de cenzori a entităților menționate, modul de selectare a acestora nu este reglementat. În situația aceasta putem constata că procesul de promovare/desemnare/alegere a candidaturilor în componența comitetul de audit/ comisia de cenzori a entităților cu capital de stat nu este transparent. Astfel, reieșind din prevederile cadrului normativ vizat, având în vedere faptul că, nu este clar reglementat procesul de promovare a membrilor comitetului de audit din cadrul entităților de interes public cu capital de stat și a comisiei de cenzori a întreprinderilor de stat și societăților cu capital majoritar de stat, precum și mecanismul de stabilire a cuantumului de remunerare a acestora, se propune ca prin proiectul dat să fie reglementate aspectele respective pentru întreprinderile menționate.   |
|  | **Descrierea gradului de compatibilitate a prevederilor proiectului cu legislația Uniunii Europene** |
|  | Prezentul proiect de act normativ nu contravine legislației Uniunii Europene |
| **4.** | **Principalele prevederi ale proiectului şi evidențierea elementelor noi** |
|  | Prin promovarea prezentului proiect se propune aprobarea Regulamentului de selectare și numire a membrilor comitetului de audit pentru entități de interes public cu capital de stat și a comisiei de cenzori a întreprinderilor de stat și societăților cu capital majoritar de stat și condițiile de remunerare a acestora, care stabilește: 1. modul de organizare, desfășurare şi totalizare a rezultatelor concursului de selectare și evaluare a candidaților la funcția de membru al comitetului de audit pentru entități de interes public cu capital de stat și a comisiei de cenzori a întreprinderilor de stat și societăților cu capital majoritar de stat;
2. atribuțiile comitetului de nominalizare în proces de evaluare și a calificării candidaților în calitate de persoane ce reprezentă interesele statului în întreprindere;

condițiile de remunerare a membrilor comitetului de audit/ comisiei de cenzori companiei de stat e) modul de examinare a contestațiilor.  Concomitent, în proiect se propune reglementarea condițiilor în care vor fi remunerați membrii consiliului de administrație/consiliului societății, acestea fiind elaborate în temeiul cadrului legal existent având ca baza:- Legea nr.847/2002, prin care se stabilește plafonul indemnizațiilor lunare, care pot fi achitate membrilor organelor de conducere;- Hotărîrea Guvernului nr. 201/2009, care stabilește că activitatea funcționarilor publici în cadrul consiliilor/comisiilor de cenzori se califică ca munca prin cumul;- Hotărîrea Guvernului nr.1053/2010 pentru aprobarea Regulamentului cu privire la reprezentarea statului în societățile comerciale;- Codul Muncii, care prevede că cumularzi sunt în drept să primească premii, sporuri, adaosuri şi alte recompense, stabilite în contractul colectiv sau individual de muncă. De asemenea, avînd în vedere faptul că actualmente nu există norme clare și nu sunt stabilite criterii conform cărora sunt desemnați membrii consiliului de administrație/consiliului societății, pentru eficientizarea procesului de administrare a bunurilor proprietate de stat se propune ca proiectul dat va intra în vigoare din data publicării. |
| **5.** | **Fundamentarea economico-financiară** |
|  | Realizarea proiectului dat nu implică cheltuieli financiare publice |
| **6.** | **Modul de încorporare a actului în cadrul normativ în vigoare** |
|  | Proiectul în cauză a fost elaborat în temeiul Legii nr.246/2017 cu privire la întreprinderea de stat și întreprinderea municipală, Legea nr.121/2007 privind administrarea și deetatizarea proprietății publice, Legea nr. 271/2017 privind auditul situațiilor financiare. |
| **7.** | **Avizarea şi consultarea publică a proiectului** |
|  | În conformitate cu art.32 și 34 din Legea nr.100/2017, proiectul să fie supus procedurii de avizare și consultare publică  |
| **8.** | **Constatările expertizei anticorupţie** |
|  | Proiectul să fie supus expertizei anticorupție și nu au fost stabilite unele riscuri de corupție |
| **9.** | **Constatările expertizei de compatibilitate** |
|  | Nu este necesar |
| **10.** | **Constatările expertizei juridice** |
|  | Proiectul să fie supus expertizei juridice și în procesul definitivării s-a ținut cont de obiecțiile și propunerile înaintate  |
| **11.** | **Constatările altor expertize** |
|  | Nu este necesar **Secretar de stat Vadim GUMENE** |